open-index/open-wikipedia-markdown huggingface dataset:
Erwin Sánchez

**Erwin Sánchez Freking** (født 19. oktober 1969 i Santa Cruz, Bolivia) er en boliviansk fotballtrener og tidligere fotballspiller. Han spilte det meste av sin klubbkarriere i Portugal for klubbene Benfica og Boavista. På  er han på delt tredjeplass på listen over mestskårende spisser gjennom tidene, med sine 15 mål. Han var en del av troppen i Fotball-VM i 1994 og det legendariske laget som tok andreplassen i Copa América 1997. Etter spillerkarrieren ble han trener i Boavista i 2004-sesongen, og senere landslagstrener for  fra 2006 til 2009.

## Klubbkarriere
Som mange andre bolivanske fotballstrjerner begynte han sin karriere på Tahuichi Fotballskole. Han begynte sin profesjonelle karriere i Club Destroyers i hjembyen Santa Cruz, men ble etterhvert plukket opp av Club Bolívar. I 1990 ble han den første bolivianske fotballspiller til å spille profesjonelt i Europa, da han ble hentet av Sport Lisboa e Benfica. Han var med på å vinne serien i sin første seosng i Portugal, ble ikke en umiddelbar hit i klubben. Han gikk på lån til Estoril Praia i 1991/92-sesongen. Sesongen etter signerte han med Boavista, hvor han etablerte seg som en av klubbens viktigste spillere. Etter 21 mål på 94 kamper var han tilbake i Benfica i 1997/98-sesongen. Han fant seg ikke helt tilrette og gikk tilbake til Boavista sesongen etter. Der ble han med på klubbens eneste seriemesterskap gjennom tidene, i 2000/01-sesongen.

Etter en alvorlig leddbåndskade ble han mindre viktig som spiller i Boavista. Han var trener i klubben en kort periode i 2004 før han dro hjem til Bolivia og avsluttet karrieren i Oriente Petrolero i Santa Cruz. Der vant han cupen Copa Aerosur i 2004/05-sesongen, hans siste som profesjonell spiller.

## Landslagskarriere
Sánchez var en viktig spiller for  hele sin karriere. Han var avgjørende i kvalifiseringen til Fotball-VM i USA i 1994 og skåret Bolivias eneste mål i turneringen i 1–3-tapet mot . Han skåret også tre mål i Copa América i 1997, blant annet 1–1-målet i 1–3-tapet mot  i finalen. Han spilte også i Copa América 1995 og Copa América 1999.

## Trenerkarriere
Etter en kort periode som Boavista-trener i 2004, fikk han sitt neste treneroppdrag året etter han la opp som spiller, da han ble -trener i 2006. Det var han i fire år til han ble sparket i 2010 på grunn av skuffende resultater i kvalifiseringen til Fotball-VM i 2010.

### Copa América 2007
Copa América 2007 ble svært skuffende for  som ble slått ut i første runde. De kom på sisteplass i gruppe A, med to uavgjort og ett tap. Dette la press på Sánchez, som måtte gjøre det bra i VM-kvalifiseringen til 2010 for å beholde jobben.

### Kvalifisering til VM i 2010
Kvalifiseringen til VM i 2010 begynte på verst tenkelige måte, med 5-0 tap borte mot . Sánchez ble sparket som landslagstrener etter at Bolivia havnet nest sist av ti lag, med fire seire, tre uavgjort og elleve tap. Til tross for to fantastiske seire med 6-1 seier hjemme mot  og 2-1 seier hjemme mot .

## Referanser

## Eksterne lenker
*
Louis Jean Baptiste d’Aurelle de Paladines

**Louis Jean-Baptiste d'Aurelle de Paladines** (født 9. januar 1804 i Le Malzieu-Ville, Lozère, død 17. desember 1877 i Versailles) var en fransk general som gjorde seg særlig kjent under Krimkrigen.

## Liv og virke
Han ble utdannet ved militærakademiet St. Cyr, og gikk inn i den franske hæren som sekondløytnant i 1824.

### Innsats under Krimkrigen og andre kriger
Han utmerket seg under tjeneste i Algerie i årene mellom 1841 og 1848, og ble til slutt utnevnt til oberstløytnant og offiser av Æreslegionen. Han deltok også i felttoget i Italia i 1848 og 1849, og ble utnevnt til oberst.

Han tjenstgjorde som brigadegeneral under Krimkrigen i årene 1854-56. Han utmerket seg da under slaget ved Alma (20. september 1854) og 
slaget ved Inkerman (5. november 1854) og førte en brigade i kamp under beleiringen av Sevastopol i 1855. Han ble utnevnt til divisjonsgeneral, tilsvarende generalmajor, og tildelt ordenen Kommandør av Æreslegionen.

Under felttoget i Lombardia under Den andre italienske frigjøringskrig i 1859, hadde han kommandoen i Marseille, og sørget for utplasseringen av soldater og utstyr under krigen, og ble for sin innsats tildelt ordenen Storoffiser av Æreslegionen.

### Den fransk-prøyssiske krig
 
I 1869 ble han plassert i reserven, men ble igjen utkalt til tjeneste av den republikanske regjering allerede året etter, den 11. oktober 1870, under Den fransk-prøyssiske krig.

Etter at de tyske styrkene hadde inntatt Orléans, ble han av Den nasjonale forsvarsregjeringen i november 1870 utnevnt til å lede den nydannede Loire-hæren. Han ledet den systematisk og med energi. Han hadde innledningsvis framgang, og vant slaget om Coulmiers som tvang tyskerne under den beyriske general von der Tann til å evakuere Orléans. Han anså seg imidlertid ikke ferdig med utdannelsen av den nye hær, og vegret seg mot å rykke frem mot Paris før han var fornøyd med sine styrker.

Han ble imidlertid utsatt for så sterkt politisk trykk at han så seg nødt til å gå på offensiven igjen mot slutten av november. Men stter den franske kapitulasjonen med Metz, kunne tyskerne sende nye styrker mot ham under storhertugen av Mecklenburg. Etter nederlaget ved Beaune la Rolande og følgende store nederlag i Det andre slaget om Orléans 3.-4. desember som medførte tysk gjenerobring av byen, medførte at d'Aurelle trakk seg tilbake til Sologne og ble avsatt. Etter at den franske kapitulasjonen i januar 1870, ble d'Aurelle utnevnt til sjef for den franske nasjonalgarden, noe som var lite populært blant dens medlemmer.

Etter våpenhvileavtalen ble han valgt til den franske nasjonalforsamlingen og han ble utnevnt til å være en av de femten offiserene som skulle bistå under fredsforhandlingene.

Han ble tildelt Storkorset av Æreslegionen, og tildelt en kommando i Bordeaux, men trakk seg tilbake i 1872.

Han ble i 1875 utnevnt til senator på livstid, men døde to år senere.

Han ga ut boken *La Première Armée de la Loire* i 1872.

## Verker
Til sin rettferdiggjørelse skrev han:
* *Campagne de 1870–71*;
* *La premiére armée de la Loire* (Brussel 1872, 2 bind)

## Referanser


## Kilder
*
Bærum Høyre

**Bærum Høyre** er partiet Høyres kommuneforening i Bærum. 

Bærum Høyre ble stiftet under forfatningsstriden i 1884, og partiet har styrt kommunen gjennom det meste av sin historie. Bærum Høyre har lenge vært en av Høyres største kommuneforeninger, etter antall medlemmer.

Den nåværende ordføreren i Bærum, Lisbeth Hammer Krog, har sittet siden 2011. Haakon Kvenna Veum er varaordfører, og Morten Skauge er leder i kommunestyregruppen.

## Ledere
* 1965–1970: John Arne Borgen
* 1970–1974: Kristian Asdahl
* 1974–1978: Gunnar Gravdahl
* 1978–1984: Helge S. Lie 
* 1984–1987: Sven-Even Maamoen
* 1987–1988: Marit Greve
* 1988–1990: Hans-Martin Onstad
* 1990–1992: Aud Voss Eriksen
* 1992–1994: Helen Gathe
* 1994–1998: Lars Gathe
* 1998–2000: Jan Tore Sanner
* 2000–2004: Hårek Elvenes
* 2004–2008: Lisbeth Hammer Krog
* 2008–2012: Anne Lene W. Hojem
* 2012–2016: Helene Berge Holm
* 2016–2021: Siw Wikan
* 2021–2023: Henrik Asheim 
* 2023–d.d.: Haakon Christopher Sandven

## Sideorganisasjoner
* «Ungdomsforeningen for Høire og Frisindede Venstre i Bærum», nå Bærum Unge Høyre, ble stiftet i 1921 og deltok i dannelsen av Unge Høyres Landsforbund i 1922.
* «Bærum Liberal Konservative Kvindeklub» ble stiftet i 1922 og stiftet senere navn til Høyrekvinners Klubb i Bærum og Bærum Høyrekvinner. En egen klubb, Vestre Bærum Høyrekvinner, ble stiftet i 1949. Høyrekvinneklubbene var tilsluttet Høyrekvinners Landsforbund, som ble nedlagt i 1994 og erstattet med Høyres Kvinneforum.
* «Bærum Høyres pensjonistforening», nå Bærum Senior Høyre, ble stiftet i 1985.

## Referanser


## Litteratur
*

## Eksterne lenker
*
Now That’s What I Call Music! 7

***Now That's What I Call Music! 7*** er det syvende samlealbumet i den norske Now That's What I Call Music-serien og ble utgitt 8. juli 2011.

## Sporliste
# Lucenzo feat. Don Omar &ndash; «Danza Kuduro»
# Chris Medina &ndash; «What Are Words»
# Swedish House Mafia &ndash; «Save The World»
# Veronica Maggio &ndash; «Jag kommer»
# Stella Mwangi &ndash; «Take My Time»
# Eric Amarillo &ndash; «Om sanningen ska fram (Vill du ligga med mig?)» 
# Jessie J &ndash; «Price Tag»
# Snoop Dogg vs. David Guetta &ndash; «Sweat»
# Britney Spears &ndash; «Till The World Ends»
# Bruno Mars &ndash; «Grenade»
# AdmiralP &ndash; «Snakke Litt»
# Flo Rida feat. Akon &ndash; «Who Dat Girl»
# Wiz Khalifa &ndash; «Black And Yellow»
# Lady Gaga &ndash; «Judas»
# Frida Amundsen &ndash; «Closer»
# Timbuktu feat. Susanne Sundfør &ndash; «Kapitulera»
# LidoLido &ndash; «Different»
# Mo &ndash; «Lovekiller» 

## Eksterne lenker
*
Club Bolívar

**Club Bolívar** er et fotballag fra La Paz i Bolivia. Klubben ble grunnlagt 12. april 1925, med navnet *Atletico Bolívar Literario Musical* som senere ble endret til *Club Atlético Bolívar*. Deres hjemmebane er Estadio Libertador Simón Bolivar, selv om laget ofte spiller på Estadio Hernando Siles.

Bolivar er det andre bolivianske laget som har nådd finalen i en internasjonal turnering (Copa Sudamericana 2004).

## Rivaler
Club Bolívar store rival er The Strongest, som også kommer fra La Paz. Oppgjørene mot klubben trekker alltid store tilskuertall.

## Meritter
### Nasjonale

***[[Liga de Fútbol Profesional Boliviano|Seriemester – LPFB Era]]: 17**
::1978, 1982, 1983, 1985, 1987, 1988, 1991, 1992, 1994, 1996, 1997, 2002, 2004-A, 2005-AD, 2006-C, 2009-A, 2011-AD

***[[Liga de Fútbol Profesional Boliviano|Seriemester – AFLP Era]]: 6**
::1950, 1953, 1956, 1966, 1968, 1976

***Liga de Fútbol Amateur Boliviano: 6**
::1932, 1937, 1939, 1940, 1941, 1942

***[[Aerosur Cup|Copa Aerosur]]: 2**
::2009, 2010

***[[Copa Bolivia]]: 4**
::1979, 1989, 1990, 2001
::Runner-up (3): 1980, 1992, 1999

## Internasjonale
***[[Copa Libertadores]]: 26 opptredener**
::**Beste**: Semifinale i 1986
::1986 – Semifinale

***[[Copa Sudamericana]]: 6 opptredener**
::**Best**: Final in 2004.
::2002 – Semifinale
::2003 – innledende runde
::2004 – *Finalist*
::2005 – innledende runde
::2006 – innledende runde
::2008 – 1. runde

***[[Recopa Sudamericana]]: 0 opptredener**

***[[Copa CONMEBOL]]: 1 opptredener**
::1996 – 1. runde

## Kjente spillere

* Horacio Chiorazzo
* Juan Gregorio Gallo
* Pedro Guiberguis
* Carlos Ángel Lopez
* Juan José Urruti
* Damián Lizio
* Mario Alborta
* Carlos Aragonés
* Carlos Arias
* Julio César Baldivieso
* Carlos Borja
* Joaquín Botero
* Iván Castillo
* Ramiro Castillo (†)
*  Luis Cristaldo
* Richard Cueto
* Marco Etcheverry
* José Carlos Fernández
* Ronald "Nacho" García
* Luis Gatty Ribeiro
* Limberg Gutiérrez
* Eduardo Jiguchi
* Miguel Mercado
* Límbert Pizarro
* Rodolfo Plaza Montero
* Abdon Reyes
* Jesús Reynaldo
* Miguel Ángel Rimba
* Erwin "Chichi" Romero
* Juan Carlos Ruiz
* Fernando Salinas
* Lorgio Alvarez
* Erwin Sánchez
* Óscar Carmelo Sánchez (†)
* Marco Antonio Sandy
* Vladimir Soria
*  Carlos Trucco
* Víctor Agustín Ugarte (†)
* Anderson Gonzaga
* Charles Da Silva
* Thomas Nkono
* Renato Ramos
* Arnulfo Valentierra
* Jorge Battaglia
* Jorge "Koki" Hirano 
* William Ferreira
* Javier Zeoli

*Se også [[:Kategori:Fotballspillere for Club Bolívar]].*

## Referanser


## Eksterne lenker
* Klubbens hjemmeside
* Supporterside
* Supporterblogg
Morten Selven

**Morten Arnljot Selven** (født 7. oktober 1943) er en norsk næringslivsleder, rådgiver og politiker.

Han var partileder i Kristent Samlingsparti fra 2010 frem til det gikk inn i Partiet De Kristne i 2015. Han ble ikke med over i det nye partiet, men stilte som stortingskandidat for Kystpartiet i 2017. Selven har utover dette vært sentral i «Komiteen mot avkristning av Norge» og «Underskrifts­aksjon for å beholde Jesus i Grunn­loven». Han har vært sterkt engasjert i kristne organisasjoner, hvor han har ledet flere større innsamlingsprosjekter. Blant annet ledet han for innsamlingen til bygging av Kristen videregående skole Trøndelag (KVT), og han var landsaksjonsleder for TV-innsamlingen Aksjon Håp.

Han er gift og har fire barn.

## Referanser
Nakketunnelen

**Nakketunnelen** er en 290 meter lang veitunnel nær Molde i Møre og Romsdal på fylkesvei 662. 

## Se også
*Haukabøtunnelen
*Veitunneler i Norge

## Eksterne lenker
Bilde av øst-innslaget.
Sosiale dyr

**Sosiale dyr** er en løst definert betegnelse for organismer som samhandler med andre medlemmer av sin art i en slik grad at de har et gjenkjennelig og distinkt samfunn.

Alle pattedyr (og fulger) er i en viss grad sosiale, ettersom mor og barn er knyttet sammen. Likevel bruker betegnelsen «sosiale dyr» vanligvis kun når det er en viss grad av sosial organisering som forbigår dette, med permanente grupper av voksne individer som lever sammen, og bånd mellom individer som varer fra et møte til et annet.

Noen arter, spesielt insekter i ordenen vepser (maur, bier og vepser) og termitter viser en ekstrem form for sosialisering som innebærer meget organiserte samfunn hvor individuelle organismer spesialiseres for egne roller. Denne sosiale oppførselen kalles eusosialitet. Noen virveldyr, blant annet nakenrottene, er også eusosiale.

## Se også
* Sosiobiologi
Club Destroyers

**Club Destroyers** er en fotballklubb fra Santa Cruz, Bolivia, som spiller i Santa Cruz Primera A, en av andredivisjons regionale avdelinger. Klubben ble stiftet 14. september 1948, og ​​spiller sine hjemmekamper på Estadio Ramón Tahuichi Aguilera. Destroyers har spilt i Liga de Fútbol Profesional Boliviano jevnlig de siste årene og sist spilte i den øverste ligaen i 2007.

## Meritter
### Nasjonale
***[[Liga de Fútbol Profesional Boliviano|Seriemester – Professional Era]]: 0**

***[[Liga de Fútbol Profesional Boliviano|Seriemester – Semiprofessional Era]]: 2**
::1965, 1966

***[[Bolivian Football Regional Championships|Copa Simón Bolivar]]: 1**
::2004

## Kjente spillere
*   Víctor Hugo Andrada
*   Horacio Raúl Baldessari
*  Miguel Aguilar
*  Carlos Aragonés
*  Ronald Arana
*  Marco Etcheverry
*  José Carlos "El Gato" Fernández
*  Federico Justiniano
*  Martín Menacho
*  Ronald Raldes
*  William Ramallo
*  Mauricio Ramos
*  Erwin Sánchez
*  Edú Monteiro
Piero Alva

**Piero Alva** (født 14. februar 1979 i Lima i Peru) er en peruansk fotballspiller.

Alva spilte store deler av karrieren for den peruanske klubben Sporting Cristal i Primera División Peruana. Alva begynte som professjonel fotballspiller i Universitario de Deportes allerede som ungdom. Alva fikk sitt store gjennombrudd i 1998, da Oswaldo Piazza besluttet å fremme flere tenåringer i klubben sin. Alva hadde en kontroversiell spillestil; han viste stor dyktighet, men ofte ville han ikke slippe ballen. I 2001 var Alva blant en hærskare av stjernespillere i Universitario de Deportes som krevde mye høyere lønn.

Alva ble leid inn av Sporting Cristal for 100&nbsp;000 amerikanske dollar, men utmerket seg ikke for sitt nye lag og scoret bare syv mål. Spillet hans var imidlertid godt nok til å tiltrekke seg oppmerksomheten til Unión de Santa Fe i den argentinske ligaen, som han fikk spille for i 2002. Denne erfaringen var kortvarig og med liten suksess. Alva var snart tilbake i Peru igjen, og i 2003 spilte han for klubben Sport Boys, og scoret 10 mål for denne klubben. Alva signerte for Cienciano del Cuzco i 2008, og i januar 2009 signere han en ny kontrakt med ett års varighet med Universitario de Deportes.

## Referanser

## Eksterne lenker
*
Claude W. Hibbard

**Claude W. Hibbard**, ofte kjent som **«Hibbie»** (født 21. mars 1905 i Toronto i Kansas, død 9. oktober 1973 i Ann Arbor i Michigan) var en amerikansk paleontolog.

Han ble født på en gård sydøst i Kansas som den eldste av seks barn. Hibbard utdannet seg ved Fall River High School og Emporia State Teaching College. I 1923 ble han ansatt som rektor ved en skole i Thrall, Kansas.

I 1926 begynte han som farmasistudent på University of Kansas i Lawrence. Han tok en Bachelor of Arts i 1933 og en mastergrad i 1934. Efter å ha studert pattedyr i Kentucky, dro han tilbake til Kansas hvor han ble ansatt som assistentkonservator for virveldyr ved museet til University of Kansas.

I 1936 dro han til University of Michigan Museum of Zoology for å jobbe med sin avhandling. To år senere dro han til Lawrence i Kansas. I 1941 mottok Hibbard en filosofisk doktorgrad i Ann Arbor, hvor han bosatte seg fem år senere. Han var geologiprofessor fra 1953 og frem til sin død i 1973.

Hibbard giftet seg med Faye Ganfield i september 1935. Sammen med henne fikk han datteren Katherine, og derefter to barnebarn.

## Referanser
Club Deportivo San José

**Club Deportivo San José** er en fotballklubb fra Oruro, Bolivia. Klubben ble grunnlagt i 1942 og spiller sine hjemmekamper på Estadio Jesús Bermúdez.

## Meritter
### Nasjonale
***[[Liga de Fútbol Profesional Boliviano|Seriemester – Professional Era]]: 2**
::1995, 2007-C
::Runners-up (2): 1991, 1992

***[[Liga de Fútbol Profesional Boliviano|Seriemester – Semiprofessional Era]]: 0**

***[[Bolivian Football Regional Championships|Copa Simón Bolivar]]: 1**
::2001

## Internasjonale
***[[Copa Libertadores]]: 4 opptredener**
::**Best**: 8-delsfinale i 1996.
::1992: 1. runde
::1993: 1. runde
::1996: 8-delsfinale
::2008: 1. runde

***[[Copa Sudamericana]]: 1 opptreden**
::2010

***[[Recopa Sudamericana]]: 0 opptredener**
:: :

## Kjente spillere
* Hugo da Silva
* Cristian Omar Díaz
* Juan José Urruti
* José Daniel Valencia
* Enrique Parada
* Álvaro Peña
* Abdón Reyes
* Rolando Ribera
*  Juan Carlos Sánchez
* Mauricio Saucedo
* Sandro Coelho
Highcomp

**HighComp AS** er et norsk selskap som jobber med glassfiberarmert polyester (vinylester). Selskapet er spesialisert på produksjon av vakuuminjiserte produkter for bruk offshore/subsea. Produktene brukes til å dekke over oljerelaterte installasjoner for beskyttelse mot overtråling og fallende last/objekter. HighComp AS holder til i Bokn kommune i Rogaland.

## Eksterne lenker
* Highcomp
Club Bamin Real Potosí

**Club Bamin Real Potosí** (stiftet 1. april 1988) er en boliviansk fotballklubb i byen Potosí, som spiller i Liga de Fútbol Profesional Boliviano.
The Strongest

**The Strongest** (stiftet 8. april 1908) er et boliviansk fotballag i hovedstaden La Paz som spiller i Liga de Fútbol Profesional Boliviano. The Strongest og Club Bolívar er byrivaler og dominerer boliviansk fotball. Oppmerksomheten og spenningen i derbyene mellom disse klubbene kan sammenlignes med Old Firm i Skotsk Premier League. Grovd generalisert har The Strongest hatt størst støtte blant eliten i La Paz og spesielt i Zona Sor, mens Club Bolívar i større grad har vært folkets lag.
Oriente Petrolero

**Club Deportivo Oriente Petrolero** (stiftet 5. november 1955) er en boliviansk fotballklubb i byen Santa Cruz som spiller i Liga de Fútbol Profesional Boliviano. Klubben ble stiftet av arbeidere i det bolivianske oljeselskapet YPFB. De spiller hjemmekampene sine på Estadio Tahuichi Aguilera som har en kapasitet på 35 000 tilskuere. Oriente Petrolero har blitt seriemestre fire ganger, senest i 2010. De har også vunnet cupen Copa Aerosur to ganger. Laget har også hatt suksess i Sør-Amerika og var det andre Bolivianske laget som nådde kvartfinalene i Copa Libertadores. 

Oriente Petroleros støsrste rival er Club Blooming, som også holder til i Satna Cruz. 

## Meritter
***[[Liga de Fútbol Profesional Boliviano]] profesjonell periode (1977–)
****Seriemester (4)**: 1979, 1990, 2001 og 2010
****Andreplass (10)**: 1977, 1984, 1986, 1987, 1989, 1996, 1997, 2000 ,2002, 2004 og 2010

***Liga de Fútbol Profesional Boliviano amatør (-1977)
****Seriemester (1)**: 1971
****Andreplass (2)**: 1972 og 1976

***[[Copa Aerosur]]:
****Vinner (2)** : 2003 og 2005
****Finalist (1)''' : 2007

## Kjente spillere
*Erwin Sánchez
Guabirá

**Club Deportivo Guabirá** er en boliviansk fotballklubb fra Montero som spiller i Liga de Fútbol Profesional Boliviano. De spiller sine hjemmekamper på Estadio Gilberto Parada. Selv om klubbhuset alltid har vært i Montero, spilte klubben i Santa Cruz de la Sierra fram til 1999, da Estadio Gilberto Parada endelig ble pusset opp til 1. divisjonsstandard.

## Meritter
### Nasjonale
***[[Liga de Fútbol Profesional Boliviano|Seriemester – Professional Era]]: 1**
::1975
::2.-plass (1): 1995

***[[Bolivian Football Regional Championships|Copa Simón Bolivar]]: 2**
::2007, 2009
::2.-plass (2): 1991, 2005

***[[Aerosur Cup|Copa Aerosur del Sur]]: 1**
::2010

***[[Copa Bolivia]]: 0**
::2.-plass (3): 1978, 1982, 2000

### Internasjonale
***[[Copa Libertadores]]: 2 opptredener**
::**Beste**: 1. runde i 1976, 1996
::1976 – 1. runde
::1996 – 1. runde

***[[Copa Sudamericana]]: 0 opptredener**
:: :

***[[Recopa Sudamericana]]: 0 opptredener**
:: :

## Kjente spillere
*  Sergio Castillo
* Martín Lígori
*  Juan Carlos Sánchez
* Milton Coimbra
* Porfirio "Tamayá" Jiménez
* Carlos Lampe
* Límbert Méndez
* Líder Paz
* Mauricio Ramos
* Berthy Suárez
*  Rodolfo Céspedes
* Guillermo "Topo" Jiménez

## Eksterne lenker
*
Club Universitario

**Club Deportivo Universitario San Francisco Xavier** (stiftet 5. april 1961) er en boliviansk fotballklubb i byen Sucre, som spiller i Liga de Fútbol Profesional Boliviano. Klubben eies av Saint Xavier University.
Nacional Potosí

**Club Atlético Nacional Potosí** (stiftet 24. mars 1942) er en av boliviansk fotballklubb i byen Potosí, som spiller i Liga de Fútbol Profesional Boliviano.
La Paz F.C.

**La Paz Fútbol Club** (stiftet 30. mai 1989) er en boliviansk fotballklubb i hovedstaden La Paz, som spiller i Liga de Fútbol Profesional Boliviano. La Paz FC er en sensasjon i boliviansk fotball. De er den tredje viktigste klubben i La Paz, etter Club Bolívar og The Strongest, har mindre fanskare og lavere lønninger enn begge klubbene. Likevel har klubben to andreplasser i serien og har deltatt i både Copa Libertadores og Copa Sudamericana. Klubben flyttet i 2011 hjemmebane til El Alto, som opprinnelig var nabobyen til La Paz, men som har vokst sammen med denne. Mange ser på El Alto som del av La Paz, selv om byen har egen borgermester og administrasjon.
Club Blooming

**Club Social, Cultural y Deportivo Blooming** (stiftet 1. mai 1946) er en boliviansk fotballklubb i byen Santa Cruz, som spiller i Liga de Fútbol Profesional Boliviano. Club Bloomings støsrste rival er Oriente Petrolero, som også holder til i Satna Cruz.

## Kjente spillere
* Jaime Moreno

## Eksterne lenker
*  Klubbens hjemmeside
Club Aurora

**Club Aurora** (stiftet 27. mai 1935) er en boliviansk fotballklubb i byen Cochabamba, som spiller i Liga de Fútbol Profesional Boliviano. Klubben ble stiftet av studenter ved Det amerikanske instituttet i Cochabamba. De satt hele natten og prøvde å finne et navn til klubben. De ble til slutt inspirert at den vakre soloppgangen neste morgen og valgte å kalle klubben Club Aurora. 

Club Aurora ble seriemester i Clausura-delen (siste del) av 2008-sesongen. Liga de Fútbol Profesional Boliviano har flere tre titler i løpet av året. 

## Referanser


## Eksterne lenker
* Auroras hjemmeside
Municipal Real Mamoré

**Municipal Real Mamoré** (stiftet 2006) er en boliviansk fotballklubb i byen Trinidad, som spiller i Liga de Fútbol Profesional Boliviano.
Evolution (motor)

**Harley-Davidson Evolution motor** (populært kalt **Evo**) er en amerikansk motorsykkel-motor.

Evolutionmotoren er en luftkjølt 45 graders V-twin-motor, produsert fra 1984 av Harley-Davidson for deres motorsykler. Den ble laget i 1340 kubikkcentimeter sylindervolum for å erstatte Shovelhead-motoren på de større syklene til produsenten. Motoren ble igjen erstattet av Twin Cam88s i 1999. Den ble også produsert i størrelsen 1100 cm³ og lages fremdeles i 883 cm³ og 1200 cm³ for Harley-Davidson Sportser.

Mange finansanalytikere mener at motoren reddet selskapet fra sikker konkurs, da den nye motoren var en markant forbedring fra den tidligere Shovelhead. Hovedforskjellen er driftsikkerhet, mindre oljelekkasjer, og bedre egenskaper til å tåle å bli presset hardt under alle forhold, i forhold til alle forgjengerne. Sylinderne og stemplene er begge laget i aluminium, noe som gir bedre luftkjøling, og eliminerer også problemer som oppstår når to forskjellige metaller som går sammen blir varmet opp, og oppfører seg forskjellig.
Luis Cristaldo

**Luis Héctor Cristaldo Ruiz Díaz** (født 31. august 1969 i Formosa, Argentina) er en boliviansk-argentinsk fotballspiller som spiller forsvar for The Strongest. Cristaldo har med 93 kamper mellom 1989 og 2005, flest spilte kamper for . Han var en del av laget som spilte i fotball-VM i 1994. I 1994 hadde han legendariske Diego Maradona som manager i Textil Mandiyú.

## Meritter
* Seriemester Liga de Fútbol Profesional Boliviano i 1990 med Oriente Petrolero
* Seriemester Liga de Fútbol Profesional Boliviano i 1994, 1996 og 1997 med Club Bolívar
* Seriemester Campeonato Apertura i 2003 med The Strongest
* Seriemester Campeonato Clausura i 2003 og 2004 med The Strongest
* To VM-kamper for  i 1994

## Referanser


## Eksterne lenker
*
Ahmet Necdet Sezer

**Ahmet Necdet Sezer** (født 13. september 1941 i Afyonkarahisar vest i Tyrkia) var Tyrkias tiende president. Han overtok vervet 16. mai 2000 fra Süleyman Demirel og hadde det til 28. august 2007, da Abdullah Gül overtok.

Sezer er jurist fra Universitetet i Ankara i 1962. Etter en lang juridisk karriere ble han leder av konstitusjonsdomstolen i 1998. I mai 2000 ble han valgt av den tyrkiske nasjonalforsamlinga  (Millet Meclisi)  til stillingen som president i Tyrkia for en 7-årsperiode. Etter konstiusjonen kan presidenten ikke gjenvelges.

I sin mandatperiode var han iblant uenig med sin statsminister Recep Tayyip Erdoğan fra Rettferdighets- og utviklingspartiet. Sezer stod for en sterkt sekulær og EU-vennlig politikk.

Ahmet Necdet Sezer er gift og har tre barn.

## Referanser
Zhang Dingcheng

**Zhang Dingcheng** (; født 1898 i Yongding i provinsen Fujian i Kina, død 16. desember 1981) var en kinesisk kommunistisk politiker.

Han ble medlem av Det kinesiske kommunistiske parti i 1927. Han var generalprokurator av Folkets høyeste anklagerembede fra 1954 til 1975.

## Eksterne lenker
* Biografi
Bokn Plast

**Bokn Plast AS** er et norsk selskap med tanker og kar i glassfiber som sine viktigste produkter. Selskapet ble etablert i 1969 og holder til i Føresvik på øya Vestre Bokn i Bokn kommune i Rogaland. 

I all hovedsak jobber selskapet med produkter produsert i glassfiberarmet polyester (GRP), som produseres med bruk av sprøyteteknologi. Selskapet driver med produksjon av produkter innenfor havbruk og oppdrett, herunder ensilasjetanker, oppdrettskar og glassfibertanker. Forøvrig er Bokn Plast leverandør av renseanlegg, minirenseanlegg, oljeutskillere, oljetanker, industritanker etc.

Selskapet er den største private arbeidsgiveren i Bokn kommune.

## Eksterne lenker
* Bokn Plast
Víctor Hugo Antelo

**Víctor Hugo Antelo**, med kallenavnet «Tucho», (født 2. november 1964 i Santa Cruz de la Sierra) er en tidligere boliviansk fotballspiller, og tidenes toppscorer i den boliviansk serien med 350 mål scoret på 18 sesonger.

## Club career
Han begynte sin karriere i amatørklubben Universidad. Han begynte å spille profesjonell fotball da han i 1983 signerte for Oriente Petrolero i en alder av 18 år. I løpet av sin karriere spilte han også for Club Blooming, Real Santa Cruz, Club Bolivar, The Strongest og Club San José. Selv om han tilbrakte mesteparten av sin karriere i Bolivia, spilte han en kort periode i Fujita Kogyo i 1990.

## Landslaget
Til tross for at han skåret 350 mål i sin karriere, var Antelo sjelden tatt opp på . Han fikk bare elleve landskamper og to mål Bolivia.

## Honours
### Club
;som spiller
*  **[[Club Boliviaívar|Boliviaívar]]**
** Liga de FútBolivia Profesional Boliviaiviano: 1992, 1994
*  **[[Club Blooming|Blooming]]**
** Liga de FútBolivia Profesional Boliviaiviano: 1998, 1999
;som manager
*  **[[Oriente Petrolero]]**
** Liga de FútBolivia Profesional Boliviaiviano: 2001

### Individuuelt
*  **[[Oriente Petrolero]]**
** Liga de FútBolivia Profesional Boliviaiviano Toppscorer: 1984 (38 mål)
** Liga de FútBolivia Profesional Boliviaiviano Toppscorer: 1985 (37 mål)
*  **[[Real Santa Cruz]]**
** Liga de FútBolivia Profesional Boliviaiviano Toppscorer: 1989 (22 mål)
*  **[[Club San José|San José]]**
** Liga de FútBolivia Profesional Boliviaiviano Toppscorer: 1993 (20 mål)
*  **[[Club Blooming|Blooming]]**
** Liga de FútBolivia Profesional Boliviaiviano Toppscorer: 1997 (24 mål)
** Liga de FútBolivia Profesional Boliviaiviano Toppscorer: 1998 (31 mål)
** Liga de FútBolivia Profesional Boliviaiviano Toppscorer: 1999 (31 mål)

## Referanser


## Eksterne lenker
*
Alpha Regio

**Alpha Regio** er et isolert høylandsmassiv på Venus med komplekse strukturer. I 1963 ble Alpha Regio den første landformen på Venus som er oppdaget fra jordbasert radar.

Området er kanskje best skildret som et plate omgitt av grupperinger med høye vulkanske kupler. Sentrum av området er rundt og har en snitthøyde på 0,5&nbsp;km.

## Kilder
*Denne artikkelen baserer seg på artikkelen «Alpha Regio» s. 11 i *Philip's Astronomy Encyclopedia* utgitt i 2002.
Roberto Palacios

**Roberto Carlos Palacios Mestas** (født 28. desember 1972 fra Lima i Peru) er en peruansk fotballspiller.

Palacios startet med fotball i ung alder, og som ungdom debuterte han for klubben Sporting Cristal. Hans første kamp var mot Deportivo Municipal i slutten av oktober 1991. Palacios scoret sitt første mål mot Universitario de Deportes. Palacios var en vellykket spiller, og han har scoret mange mål både for disse klubbene og . Palacios er også frivillig aktivist for en rekke veldeledige organisasjoner som UNICEF. Palacios donerte en stor sum penger som skulle hjelpe folket i Haiti i kjølvannet av det store jordskjelvet i 2010.

## Referanser


## Eksterne lenker
*
Beta Regio

**Beta Regio** er en region på Venus, kjent som en «vulkansk høyland». Det måler rundt 3000&nbsp;km og det utgjør et fremstående høylandsområde. Området er sentrert ved 25.3 °N, 77.2 °V.

De første strukturene som ble påvist av tidlige radioundersøkelser av planeten fikk navn etter bokstaver i det greske alfabetet. Beta Regio var altså den andre strukturen som ble navgitt, etter Alpha Regio.

Vulkanske forhøyninger er vanlige, med bratte høyder som er over 1000&nbsp;km på tvers. De blir krysset av dype trau som er 100&ndash;200&nbsp;km på tvers. Disse trauene er eksempler på kontinentalflyttinger som i sin tur er bevis for platetektonikk.
Kosmopolitisk utbredelse

**Kosmopolitisk utbredelse** eller **kosmopolitisk distribusjon** er et begrep innenfor biogeografi som innebærer at en arts eller en biologisk gruppes forekomstareal og utbredelsesområde dekker hele eller mesteparten av kloden.

Eksempler på kosmopolitisk utbredelse er mennesket (*Homo sapiens*) og grupper av pattedyr, fugler, insekter, planter osv. I begrepet ligger det implisitt en avgrensning til det naturlige miljøet, typisk terrestrisk eller akvatisk. For eksempel finnes brugde i havet i områder med temperert klima, både på den sørlige og den nordlige halvkule, men ikke i tropene og ikke i ferskvann.

Begrepet *[[kosmopolitt]]* stammer fra gresk (*kosmos*, «(verdens)orden»; *polites*, «borger») og brukes for å understreke at det som omtales gjelder globalt. Når begrepet brukes om personer, er en kosmopolitt en verdensborger.

## Referanser
James Ellington

**James Ellington** (født 6. september 1985) er en britisk sprinter. 

## Karriere
Som junior deltok han ved junior-EM i friidett 2003, der han kom på 6.-plass på 200 meter. Året etter kom han på 7.-plass på 100 meter ved junior-VM i friidrett 2004, med tiden 10,56. Ivory Williams vant VM-gullet Det britiske laget deltok også på 4 x 100 meter stafett, men ble disket.

Ved U23-EM i friidrett 2005 i Erfurt kom han på femteplass på 100 meter med tiden 10,35. Enda nærmere medalje var han på stafetten, der Storbritannia, med Andrew Matthews, James Ellington, Rikki Fifton og Leon Baptiste på laget, kom på fjerdeplass med tiden 39,45, kun 4 hundredels sekund bak Italia. 

I 2007 var han med på det britiske laget som vant gull på 4 x 100 meter ved U23-EM i friidrett i Debrecen. De løp på 38,95, og de andre på laget var Ryan Scott, Craig Pickering og Rikki Fifton. 

I 2011 var han med på det britiske laget som vant gull på 4 x 100 meter stafett ved Lag-EM i friidrett (*Super League*) i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.

## Referanser


## Eksterne lenker
* 
*
Li Guojie

**Li Guojie** (født 15. oktober 1985 i Chengdu i provinsen Sichuan i Folkerepublikken Kina) er en kinesisk, profesjonell fekter, som fekter i klassen kårde. Han representerte Kina under Sommer-OL 2008 i Beijing, der han ble slått ut i andre runde.

## Eksterne lenker
*
Guillaume Beuzelin

**Guillaume Beuzelin** (født 14. april 1979 i Le Havre i Normandie i Frankrike) er en fransk profesjonell fotballspiller. Han har tidligere spilt for Le Havre AC, AS Beauvais Oise, Hibernian FC, Coventry City FC, Hamilton Academical FC og Olympiakos Nikosia.

## Klubbkarriere
### Hibernian
Beuzelin sluttet seg til Hibernian FC i 2004, etter at han hadde blitt fristilt av sin tidligere klubb, Le Havre AC. Han ble raskt en favoritt blant Hibs-supporterne, selv om han gikk glipp av en rekke kamper på grunn av langvarige skadeopphold. Beuzelin viste seg som en finslepen spillopplegger på midtbanen. Han var en del av det Hibernian-laget som vant den skotske ligacupen i 2007.

### Coventry City
Beuzelin signerte for Coventry City etter at hans kontrakt med Hibs gikk ut på slutten av 2007&ndash;2008-sesongen. Han skrev under på en ettårskontrakt, der klubben hadde opsjon på ytterligere ett år. Selv om han hadde spilt 35 ligakamper i løpet av 2008&ndash;2009-sesongen, sa han nei til én sesong til med Coventry på begynnelsen av sesongen 2009-2010.

### Hamilton Academical
Etter at han forlot Coventry, startet Beuzelin å trene med Celtic, og spilte en vennskapskamp mot Cork City. Etter et prøvespillopphold med MK Dons startet Beuzelin å trene med Hamilton, og han signerte for klubben den 29. september.

### Olympiakos Nikosia
Da Beuzelin ble frigitt av Hamilton mot slutten av 2009, signerte han tidlig i januar 2010 for det kypriotiske laget Olympiakos Nikosia. Beuzelin ble imidlertid fristilt fra denne kontrakten på slutten av 2009&ndash;2010-sesongen.

Beuzelin begynte da å trene med SPL-klubben Kilmarnock, som ble ledet av Mixu Paatelainen, som tidligere hadde arbeidet med Beuzelin i Hibs. Kort tid etter avtalte Beuzelin en ettårskontrakt med Kilmarnock, men bestod ikke den medisinske undersøkelsen, og overgangen ble derfor ikke noe av.

## Referanser


## Eksterne lenker
*
Lewis Stevenson

**Lewis Stevenson** (født 5. januar 1988 i Kirkcaldy, Skottland) er en skotsk, profesjonell fotballspiller, som spiller for Hibernian i Skotsk Premier League. Han er for tiden den spilleren med lengst fartstid i klubben, siden debuten hans på førstelaget fant sted i september 2005.

Stevenson gikk på den videregående skolen Balwearie High School i Kirkcaldy, og spilte samtidig for ungdomslaget til St. Johnstone i Perth. Han har spilt både som venstreback og venstrekant på midtbanen. Han fikk sin førstelagsdebut for Hibernian i en 2–1-seier over Ayr United i den skotske ligacupen i september 2005, men det tok tid før han fikk sin første kamp i SPL. Hans første kamp i ligaen kom på åpningsdagen av 2006-2007-sesongen. Stevenson ble fast på førstelaget under manager John Collins, og han ble utnevnt til banens beste spiller i ligacupfinaleseieren over Kilmarnock (5-1) i mars 2007.

Stevenson scoret sitt første mål for Hibernian i en 2&ndash;0-seier over Inverness CT den 26. februar 2011. Målet kom etter at han hadde spilt flere enn 100 førstelagskamper uten å score, og Stevenson innrømmet at han ikke visste hva han skulle gjøre for å feire det.

## Referanser


## Eksterne lenker
*
Zhu Jun (fekter)

**Zhu Jun** (født 2. juli 1984 i Gaoyou i provinsen Jiangsu i Folkerepublikken Kina) er en kinesisk, profesjonell fekter, som fekter i klassen florett. Han representerte Kina under Sommer-OL 2008 i Beijing, der han ble nummer fire.

## Eksterne lenker
*
Zhong Man

**Zhong Man** (født 28. februar 1983 i Nantong i Folkerepublikken Kina) er en kinesisk, profesjonell fekter, som fekter i klassen sabel. Han representerte Kina under Sommer-OL 2008 i Beijing, der han tok gull foran Nicolas Lopez fra Frankrike.

## Eksterne lenker
*
Huyi

**Huyi** (), før september 2017 fylket **Hu** (kinesisk: 户县; pinyin: *Hù Xiàn*) er et bydistrikt i den subprovinsielle by Xi'an i provinsen Shaanxi i Folkerepublikken Kina.

Befolkningen var på  innbyggere i 1999.

Nudelretten *[[Biangbiangnudler|biangbiang]]* skal stamme fra en landsby i dette fylket.

## Kulturminner
Sarirastupaen til Kumārajīva (*Jiumoluoshi shelita*, 鸠摩罗什舍利塔),  Gongshu-hallen (*Gongshu tang*, 公输堂) og Zu'an-steleskogen ved Chongyangtempelet (*Chongyang gong Zu'an beilin*, 重阳宫祖庵碑林) ble i 2001 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider 
* Huxian County Profile
* Buddhism in the Tang Dynasty and Sarira-stupa of Kumarajiva
* Gongshu tang
* Chongyang Temple (Hu County, Shanxi)
* Chongyang gong
* Chongyang gong (Palace of Chongyang)
Crostau

**Crostau** (oversorbisk: *Chróstawa*) er en bydel i bykommunen Schirgiswalde-Kirschau i Landkreis Bautzen i den sørøstlige delen av Fristaten Sachsen. Frem til 1. januar 2011 var Crostau også en selvstendig kommune, og en del av forvaltningsfellesskapet Schirgiswalde.

Crostau var en del av Kreis Bautzen (1952–1990), Landkreis Bautzen (1990–1994) og Landkreis Bautzen (1994–2008), før den i 2008 ble en del av den nåværende Landkreis Bautzen.

Navnet Crostau er, liksom Crostwitz, avledet av gammelslavisk *chróst* (jf oversorbisk *chrósćina*), som betyr «busker», «buskvekster».

## Bilder

File:Crostau - Am Park 08 ies.jpg|Typisk bygning av typen umgebindehaus
File:Crostau - Am Park - Schloss 01 ies.jpg|Crostau slott
File:Crostau-church.jpg|Crostau kirke


## Referanser


## Eksterne lenker
*
Santiago Acasiete

**Santiago Acasiete Ariadela** (født 1977) er en peruansk fotballspiller som spiller for klubben UD Almería i Spania, hovedsakelig som midtstopper.

Acasiete har også spansk pass, på grunn av de mange årene han har tilbrakt i landet. Acasiete begynte å spille profesjonell fotball med klubben Deportivo Wanka. I 2004–2005-sesongen spilte han for den spanske klubben Unión Deportiva Almería. Acasiete spilte tretti landskamper for . Hans første landslagskamp var 18. februar 2004, og han deltok i Copa América i 2004 og igjen i 2007. Den 7. desember 2007 ble Acasiete funnet skyldig i å ha tatt med kvinner og alkohol inn på hotellet til den peruanske landslagstroppen to dager før Perus bortekamp mot , og ble dermed suspendert i atten måneder fra å delta på landslaget. Han fikk også en bot på 10&nbsp;000 amerikanske dollar.

## Referanser


## Eksterne lenker
*
Diego Penny

**Diego Alonzo Penny Valdez** (født 22. april 1984) er en peruansk fotballspiller som spiller for den peruanske klubben FBC Melgar, som keeper.

Penny begynte sin profesjonelle karriere som fotballspiller i 2004 med den peruanske klubben Coronel Bolognesi, som han spilte over hundre fotballkamper for. Penny signerte deretter en treårskontrakt for den engelske klubben Burnley FC den 27. juni 2008, og gjorde sin debut for denne klubben den 9. august 2008 mot Sheffield Wednesday, en kamp som Burney tapte 4–1.

Etter debuten for Burnley FC spilte Penny i klubben gjennom hele 2008–2009-sesongen. Han debuterte i Premier League i 2009–2010-sesongen. Den 16. august 2010 forlot Penny Burnley FC og returnerte tilbake til sitt hjemland Peru kort tid senere. Penny begynte å spille for den peruanske klubben Juan Aurich den 28. august samme år. Penny spilte sin første landskamp for  den 16. august 2006, i et 0–2-tap mot , og spilte totalt seks landskamper i 2006 og 2007.

## Referanser


## Eksterne lenker
*
Min venn Mac

***Min venn Mac*** (originaltittel: *Mac and Me*) er en amerikansk sciencefiction- og familiefilm fra 1988 regissert av Stewart Raffill. Hovedrollene spilles av Jade Calegory, Christine Ebersole, Jonathan Ward, Katrina Caspary og Lauren Stanley. *Min venn Mac* er en *[[E.T.]]*-lignende barnefilm som fikk hard medfart av kritikerne da den kom. Mye av kritikken kom på bakgrunn av filmens omfattende bruk av produktplassering. Kjente varemerker som McDonald’s og Coca-Cola har en såpass dominerende rolle i filmen at enkelte filmkritikere beskrev den som en eneste lang reklamefilm. 

Filmens handling spiller mye på filmsuksessen *E.T.* 

## Handling
Når en romsonde kommer tilbake til jorden, blir forskerne møtt av et fantastisk syn. Ut av sonden klatrer en hel familie fra verdensrommet. I tumultene som oppstår, blir familien skilt og den lille sønnen blir kastet ut i sitt livs mest fantastiske eventyr. Omsider havner han hos hos familien Cruise der han blir bestekamerat med husets unge sønn, som sitter i rullestol.

## Om filmen
Filmen ble dårlig mottatt av filmkritikerne og har bare 7 % på Rotten Tomatoes. Den ble heller ingen publikumssuksess og innbrakte bare $6,4 millioner på amerikanske kinoer. Den havnet dermed på en 110-plass over de mest innbringende filmene for 1988. Filmen ble tildelt to Razzie Award (verste regi og verste skuespiller) og ble nominert i ytterligere to kategorier. Den ble nominert til fire Young Artist Awards. 

*[[Aftenposten]]*s anmelder gav den dårlig omtale og påpekte at det virket som om filmen hadde som hovedhensikt å selge amerikanske merkevarer. Anmelderen skrev blant annet: «Vær så snill: Ikke bruke spillefilmer til å selge hamburgere!».

*Min venn Mac* figurerer på flere lister over tidenes verste filmer.

## Referanser


## Eksterne lenker
* 
* Review at Somethingawful.com
Wang Jingzhi

**Wang Jingzhi** (født 28. august 1982 i Tanggu i Tianjin) er en kinesisk, profesjonell fekter, som fekter i klassen sabel. Han representerte Kina under Sommer-OL 2008 i Beijing, der han ble slått ut i første runde.

## Eksterne lenker
*
Primitive nåtidsfugler

* strutsefugler
* Notopalaeognathae

**Primitive nåtidsfugler** (Palaeognathae) er en av to klader med nåtidsfugler. Gruppen har flere felles primitive særtrekk, som ikke gjør seg gjeldende hos andre fugler. Dette gjelder i særdeleshet anatomiske særtrekk ved nebbet.

## Evolusjon
For omkring 75,2 (± 5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Tinamiformes (tinamuer). Det er imidlertid uklart om Tinamiformes kan regnes som en selvstendig orden. HBW Alive gjør ikke det, og inkluderer i stedet tinamufamilien (Tinamidae) i strutsefugler.

## Fylogeni
Det er uavklart om gruppa kun består av ordenene  strutsefugler eller om også kasuarfugler, kivifugler, nandufugler, og tinamufugler må inkluderes som selvstendige ordener. Alternativt blir disse inkludert i strutsefugler som familier (noe som støttes av HBW Alive og derfor følges her). Et tredje alternativ vises under, nemlig at primitive nåtidsfugler består av to ordener, der de andre (unntatt tinamufamilien) inngår som familier i strutsefugler.

### Inndeling
De nålevende fuglenes innbyrdes inndeling regnes ikke som endelig klarlagt, selv om det hersker enighet om de basale forgreningene i fuglenes stamtre. Inndelingen under følger HBW Alive og er i henhold til del Hoyo *et al.* (2016).

* Neornithes, nåtidsfugler 
**  Paleognathae, primitive nåtidsfugler
*** Struthioniformes, strutsefugler
*** Notopalaeognathae (flygeudyktige fugler)
**** Rheiformes, nandufugler
**** Novaeratitae, kasuarfugler, elefantfugler og kivifugler
**** Tinamiformes, tinamufugler (pampashøns)
**** †Dinornithiformes, moafugler
** Neognathae, moderne nåtidsfugler

## Referanser




## Eksterne lenker
*
Rinaldo Cruzado

**Rinaldo Cruzado Durand** (født 21. september 1984 i Lima i Peru) er en peruansk fotballspiller. 

Cruzado spilte for den peruanske klubben Juan Aurich, som befinner seg i Primera División Peruana. Cruzaldo spilte for klubben Sporting Cristal frem til januar 2009, da han sluttet seg til den iranske klubben Esteghlal, som var en av de mest populære fotballagene i Asia. Cruzado forlot Iran og søkte om å returnere til en peruansk klubb, muligens Alianza Lima, i 2010. Cruzado har spilt tolv kamper for . Cruzado debuterte for landslaget den 11. mai 2006 i en kamp mot . Cruzados siste opptreden for landslaget var i 2010 mot Uruguay i VM-kvalifiseringa.

## Referanser


## Eksterne lenker
*
Alberto Junior Rodríguez

**Alberto Junior Rodríguez Valdelomar** (født 31. mars 1984) er en peruansk fotballspiller som spiller for den kolombianske klubben Atlético Junior.

Rodriguez begynte sin profesjonelle fotballkarriere i Deportivo Wanka, før han ble overført til Sporting Cristal. Den 28. desember 2006 signerte Rodríguez en tre og et halvt år lang kontrakt med klubben Sporting de Braga, som spiller i den portugisiske ligaen. Rodríguez spilte sin første seriekamp for Sporting de Braga mot UD Leiria den 18. februar 2007. Han representerte  under VM-kvalifiseringen i 2006.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Fabiana Gisella Vallejos

**Fabiana Gisella Vallejos** (født 30. juli 1985) er en fotballspiller fra Argentina som spiller for klubben Boca Juniors Ladies. 

Vallejos kom med på det argentinske landslaget i løpet av en historisk periode for laget. Hun hjalp det argentinske landslaget å kvalifisere seg for Verdensmesterskapet 2003 i USA. Dette var første gang Argentina nådde VM for kvinner. Vallejos deltok også i den søramerikanske turneringen Sudamericano Femenino i 2006, der det argentinske laget beseiret Brasil for første gang noensinne. Vallejos deltok også i VM i Kina 2007.

Hun representerte Argentina under Sommer-OL 2008 i Beijing, hvor hun ble utslått i gruppespillet med det argentinske landslaget. 

## Referanser


## Eksterne lenker
*
Ludmila Manicler

**Ludmila Manicler** (født 6. juli 1987) er en fotballspiller fra Argentina som spiller for klubben Club Atlético Independiente. Hun var medlem av Argentinas nasjonale fotballag for kvinner. 

Manicler scoret det første argentinske målet i en olympisk konkurranse der de tapte 1-2 tap mot Canada under Sommer-OL i 2008 for kvinner.

## Referanser


## Eksterne lenker
*
Beleiringen av Metz

**Beleiringen av Metz** forgikk i perioden 19. august – 27. oktober 1870 tidlig under Den fransk-prøyssiske krig og endte med en avgjørende seier for Tyskland ved at hele  franske soldater ble tatt til fange.

Etter nederlaget i slaget ved Gravelotte trakk de franske styrkene seg tilbake til festningsbyen Metz, men ble her beleiret av de tyske styrkene under kommando av den prøyssiske prins Fredrik Karl 19. august 1870.

De franske styrkene gjorde to mislykkede utbruddsforsøk fra beleiringen, slaget ved Noisseville 31. august – 1. september og slaget ved Bellevue 18. oktober, men ble begge ganger slått tilbake.

En fransk unnsetningsstyrke, kalt Châlons-hæren under kommando av Patrice Mac-Mahon ble sendt for å komme de beleirede styrkene til unnsetning, men ble slått underveis og ødelagt under slaget ved Sedan.

Den franske øverstkommanderende i Metz, François Achille Bazaine så seg tvunget til å kapitulere 27. oktober, noe som friga de tyske styrkene til å gå mot den franske hæren i Loire og til  forsterke beleiringen av Paris.

Bazaine ble etter krigen stilt for krigsrett og dømt til døden for sine disposisjoner under beleiringen, men straffen ble senere omgjort til 20 års fengsel.

En kjent person som deltok på den prøyssiske siden var den da 26 år gamle filosofen Friedrich Nietzsche, som på dette tidspunktet var professor i filosofi ved universitetet i Basel, men tjenestegjorde under beleiringen som assistent i saniteten. Han pådro seg både difteri og dysenteri, noe som forverret hans allerede dårlige helsetilstand.

## Referanser